સુરતના ઉધનાની શાળામાં હોમવર્ક ન કરનારા વિદ્યાર્થીને શિક્ષિકાએ લાકડીથી માર માર્યો હતો. શિક્ષિકાએ પહેલા વિદ્યાર્થીના વાળ ખેંચ્યા હતા અને ત્યાર બાદ સોટી અને પછી અંતે લાત મારવાની ઘટના બની હતી. સુરતની લિટલ સ્ટાર સ્કૂલમાં મંગળવારે સવારે બનેલી આ ઘટના બાદ રોષે ભરાયેલા વાલીએ ઉધના પોલીસમાં ફરિયાદ નોંધાવી હતી. આ મામલે શિક્ષણ અધિકારીએ પણ સ્કુલના આચાર્યને શિક્ષિકા સામે પગલા લેવા નોટિસ ફટકારી હતી અને તાબડતોબ સીસીટીવી કેમેરાના ફૂટેજ મંગાવાયા હતા. ફૂટેજના નિરીક્ષણ અને બાળકને થયેલી ઇજાને જોતાં જવાબદાર શિક્ષિકા સામે બે દિવસમાં પગલાં લેવાના આદેશ સાથે આચાર્યને યોગ્ય ખુલાસો કરવાની નોટિસ આપવામાં આવી હતી.